呢個站有兩個島式月台，1號線喺廣州東站大樓地底，3號線林和西路同廣深鐵路嘅地底。1號線喺上邊，3號線喺下邊。個站1號線西邊有一組雙存車線，1號線列車用呢組存車線折返。3號線北邊設有一條存車線，當3號線南邊有故障嗰陣，去體育西路站或者番禺廣場站嘅車會由呢條存車線折返，以呢個站為總站。 雖然起1號綫嗰陣冇留低轉車條件畀3號綫，但喺起3號綫嗰陣，喺1號綫嘅站廳同站台西邊起咗條通道連去地下3樓嘅收費區聯絡通道，唔單止可以去到南北站廳，亦可以轉去3號綫。